title: Rozhodnutie Rady 2014/499/SZBP z 25. júla 2014 , ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               25.7.2014

               SK

               Úradný vestník Európskej únie

               L 221/15

         ROZHODNUTIE RADY 2014/499/SZBP
   z 25. júla 2014,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 17. marca 2014 prijala rozhodnutie 2014/145/SZBP (1).

               (2)

               Vzhľadom na vážnosť situácie na Ukrajine, obmedzenia vstupu a zmrazenie finančných prostriedkov a hospodárskych zdrojov by sa mali vzťahovať aj na fyzické a právnické osoby, subjekty a orgány, ktoré aktívne materiálne alebo finančne podporujú ruských činiteľov s rozhodovacou právomocou zodpovedných za anexiu Krymu alebo za destabilizáciu východnej Ukrajiny alebo z nich majú prospech.

               (3)

               Rada sa okrem toho domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/145/SZBP, by sa mali doplniť ďalšie fyzické a právnické osoby.

               (4)

               Rozhodnutie 2014/145/SZBP by sa malo zodpovedajúcim spôsobom zmeniť.

               (5)

               Na vykonanie týchto opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   Rozhodnutie 2014/145/SZBP sa mení takto:

               1.

               Článok 1 ods. 1 sa nahrádza takto:
               „1.   Členské štáty prijmú potrebné opatrenia, aby zabránili vstupu na svoje územia, ako aj prechodu cez ne:

                           a)

                           fyzickým osobám, ktoré sú zodpovedné za aktívnu podporu alebo vykonávanie činností alebo politík, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine, alebo ktoré brzdia prácu medzinárodných organizácií na Ukrajine, a fyzickým osobám, ktoré sú s nimi spojené; alebo

                           b)

                           fyzickým osobám, ktoré aktívne materiálne alebo finančne podporujú ruských činiteľov s rozhodovacou právomocou zodpovedných za anexiu Krymu alebo za destabilizáciu východnej Ukrajiny alebo z nich majú prospech,

                     ktoré sa uvádzajú v prílohe.“

               2.

               V článku 2 sa odsek 1 nahrádza takto:
               „1.   Zmrazujú sa všetky finančné prostriedky a hospodárske zdroje, ktoré patria, sú vo vlastníctve, v držbe alebo pod kontrolou:

                           a)

                           fyzických osôb, ktoré sú zodpovedné za aktívnu podporu alebo vykonávanie činností alebo politík, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny alebo stabilitu alebo bezpečnosť na Ukrajine, alebo ktoré brzdia prácu medzinárodných organizácií na Ukrajine, a fyzických alebo právnických osôb, subjektov alebo orgánov, ktoré sú s nimi spojené;

                           b)

                           právnických osôb, subjektov alebo orgánov, ktoré materiálne alebo finančne podporujú konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny;

                           c)

                           právnických osôb, subjektov alebo orgánov na Kryme alebo v Sevastopole, ktorých vlastníctvo sa previedlo v rozpore s ukrajinským právom, alebo právnických osôb, subjektov alebo orgánov, v prospech ktorých sa takýto prevod uskutočnil; alebo

                           d)

                           fyzických alebo právnických osôb, subjektov alebo orgánov, ktoré aktívne materiálne alebo finančne podporujú ruských činiteľov s rozhodovacou právomocou zodpovedných za anexiu Krymu alebo za destabilizáciu východnej Ukrajiny alebo z nich majú prospech,

                     ktoré sa uvádzajú v prílohe.“.
         Článok 2
   Osoby a subjekty uvedené v zozname v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/145/SZBP.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 25. júla 2014

            Za Radu

            predseda

         S. GOZI

      (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).

      PRÍLOHA
      ZOZNAM OSÔB A SUBJEKTOV PODĽA ČLÁNKU 2
      I.   Osoby

                  Meno/názov

                  Identifikačné údaje

                  Odôvodnenie

                  Dátum zaradenia na zoznam

                  1.

                  Mikhail Efimovich FRADKOV
                  Михаил Ефимович Фрадков

                  Narodený 1.9.1950 v Kurumoči, Kujbiševskej oblasti

                  Stály člen Bezpečnostnej rady Ruskej federácie; riaditeľ Zahraničnej spravodajskej služby Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.

                  25.7.2014

                  2.

                  Nikolai Platonovich PATRUSHEV
                  Николай Платонович Патрушев

                  Narodený 11.7.1951 v Leningrade (St Petersburg)

                  Stály člen a tajomník Bezpečnostnej rady Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.

                  25.7.2014

                  3.

                  Aleksandr Vasilievich BORTNIKOV
                  Александр Васильевич Бортников

                  Narodený 15.11.1951 v Perme

                  Stály člen Bezpečnostnej rady Ruskej federácie; riaditeľ Federálnej bezpečnostnej služby (FBS). Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.

                  25.7.2014

                  4.

                  Rashid Gumarovich NURGALIEV
                  Рашид Гумарович Нургалиев

                  Narodený 8.10.1956 v Žetikare, Kazachská soviet ska republika

                  Stály člen a zástupca tajomníka Bezpečnostnej rady Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.

                  25.7.2014

                  5.

                  Boris Vyacheslavovich GRYZLOV
                  Борис Вячеславович Грызлов

                  Narodený 15.12.1950 vo Vladivostoku

                  Stály člen Bezpečnostnej rady Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.

                  25.7.2014

                  6.

                  Sergei Orestovoch BESEDA
                  Сергей Орестович Беседа

                  1954

                  Veliteľ piateho oddelenia FBS (Federálnej bezpčnostnej služby Ruskej federácie).
                  Ako vysoký dôstojník FBS je na čele oddelenia, ktoré je zodpovedné za spravodajské operácie a medzinárodnú činnosť.

                  25.7.2014

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Narodený 10.7.1981 v Kujbiševe (Samara )

                  Poslanec Štátnej dumy.
                  23. 5. 2014 oznámil inauguráciu „de facto ambasády“ neuznanej tzv. Doneckej ľudovej republiky v Moskve, prispieva k narúšaniu alebo ohrozovaniu územnej celistvosti, zvrchovanosti a nezávislosti Ukrajiny.

                  25.7.2014

                  8.

                  Ramzan Akhmadovitch KADYROV
                  Рамзан Ахматович Кадыров

                  Narodený 5.10.1976 v Centaroji.

                  Prezident Čečenskej republiky. Kadyrov vydal vyhlásenia na podporu protiprávnej anexie Krymu a na podporu ozbrojeného povstania na Ukrajine. Okrem iného 14. júna 2014 vyhlásil, že „urobí čokoľvek, aby pomohol oživiť Krym“. V tejto súvislosti dostal od výkonnej hlavy Krymskej autonómnej republiky medailu za „oslobodenie Krymu“ za podporu, ktorú poskytol pri protiprávnej anexii Krymu. Okrem toho 1. júna 2014 vyhlásil, že je na požiadanie pripravený vyslať na Ukrajinu 74 000 čečenských dobrovoľníkov.

                  25.7.2014

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Narodený 23.12.1960 vo Vyselkách.

                  Gubernátor Krasnodarského kraja. Governor of the Krasnodar Krai.
                  Od výkonnej hlavy Krymskej autonómnej republiky dostal medailu za „oslobodenie Krymu“ za podporu, ktorú poskytol pri protiprávnej anexii Krymu. Pri tej príležitosti výkonná hlava Krymskej autonómnej republiky povedala, že Tkačev ako jeden z prvých vyjadril podporu novému „vedeniu“ Krymu.

                  25.7.2014

                  10.

                  Pavel GUBAREV
                  Павел Юрьевич Губарев

                  Narodený 10.2.1983 v Sievierodonecku

                  Jeden zo samozvaných vodcov tzv. Doneckej ľudovej republiky. Žiadal o zásah Ruska na východe Ukrajiny vrátane nasadenia ruských síl na udržiavanie mieru. Spolupracuje s Igorom Strelkovom/Girkinom, ktorý je zodpovedný za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny. Gubarev je zodpovedný za verbovanie ľudí do separatistických ozbrojených síl.
                  Zodpovedný za prevzatie budovy regionálnej vlády v Donecku proruskými silami; sám sa vyhlásil za „ľudového gubernátora“.
                  Napriek tomu, že bol zadržaný za ohrozovanie územnej celistvosti Ukrajiny a neskôr prepustený, naďalej zohráva významnú úlohu v aktivitách separatistov, čím narúša územnú celistvosť, zvrchovanosť a nezávislosť Ukrajiny.

                  25.7.2014

                  11.

                  Ekaterina GUBAREVA
                  Екатерина Юрьевна Губарева

                  Narodená 5.7.1983 v Kachovka

                  Vo funkcii tzv. ministerky zahraničných vecí je zodpovedná za obranu tzv. Doneckej ľudovej republiky, čím narúša územnú celistvosť, zvrchovanosť a nezávislosť Ukrajiny.
                  Okrem toho sa jej bankový účet využíva na financovanie nezákonných separatistických ozbrojených skupín.
                  Tým, že prijala a vykonáva túto funkciu, podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny.

                  25.7.2014

                  12.

                  Fedor BEREZIN
                  Фёдор Дмитриевич Березин

                  Narodený 7.2.1960 v Donecku

                  Tzv. námestník ministra obrany tzv. Doneckej ľudovej republiky. Spolupracuje s Igorom Strelkovom/Girkinom, tzv. ministrom obrany tzv. Doneckej ľudovej republiky, ktorý je zodpovedný za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny. Tým, že prijal a vykonáva túto funkciu, Berezin podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny.

                  25.7.2014

                  13.

                  Valery Vladimirovich KAUROV
                  Валерий Владимирович Кауров

                  Narodený 2.4.1956 v Odese

                  Samozvaný „prezident“ tzv. Novoruskej republiky, ktorý vyzval Rusko, aby na Ukrajine nasadilo jednotky. Tým, že prijal a vykonáva túto funkciu, podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny.

                  25.7.2014

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Narodený 23.6.1972 vo Vinnickej oblasti

                  Vysoký poradca Igora Strelkova/Girkina, ktorý je zodpovedný zakonanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny. Tým, že prijal a vykonáva túto funkciu, Zdriliuk podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny.

                  25.7.2014

                  15.

                  Vladimir ANTYUFEYEV
                  Владимир Антюфеев
                  (známy aj ako Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Narodený 19.2.1951 v Novosibirsku

                  Bývalý „minister štátnej bezpečnosti“ v separatistickej oblasti Podnesterska. Od 9. júla 2014 je prvým podpredsedom Doneckej ľudovej republiky zodpovedný za bezpečnosť a presadzovanie práva. V tejto funkcii je zodpovedný za separatistické „vládne“ aktivity tzv. „vlády Doneckej ľudovej republiky“.

                  25.7.2014

      II.   Subjekty, ktoré narúšajú územnú celistvosť, zvrchovanosť a nezávislosť Ukrajiny

                  Meno/názov

                  Identifikačné údaje

                  Odôvodnenie

                  Dátum zaradenia na zoznam

                  1.

                  Tzv. Luhanská ľudová republika
                  „Луганская народная республика“
                  „Luganskaya narodnaya respublika“

                  Oficiálna stránka:
                  http://lugansk-online.info
                  Telefónne číslo:
                  +38-099-160-74-14

                  Tzv. Luhanská ľudová republika vznikla 27. apríla 2014.
                  Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                  22. mája 2014 tzv. Donecká ľudová republika a Luhanská ľudová republika vytvorili tzv. Federálny štát Novorusko.
                  Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                  Zapája sa tiež do verbovania do separatisktickej „Juhovýchodnej armády“ a do iných nezákonných separatistických ozbrojených skupín, čím narúša stabilitu alebo bezpečnosť Ukrajiny.

                  25.7.2014

                  2.

                  Tzv. Donecká ľudová republika
                  „Донецкая народная республика“
                  „Donétskaya naródnaya respúblika“

                  Oficiálne informácie vrátane Ústavy Doneckej ľudovej republiky a zloženia Najvyššej rady
                  http://dnr-news.com/
                  Sociálne médiá:
                  https://twitter.com/dnrpress
                  http://vk.com/dnrnews

                  Tzv. Donecká ľudová republika bola vyhlásená 7. apríla 2014.
                  Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                  24. mája 2014 tzv. Donecká ľudová republika a Luhanská ľudová republika podpísali dohodu o vytvorení tzv. Federálneho štátu Novorusko.
                  Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                  Zapája sa tiež do verbovania do nezákonných separatistických ozbrojených skupín, čím ohrozuje stabilitu alebo bezpečnosť Ukrajiny.

                  25.7.2014

                  3.

                  Tzv. Federálny štát Novorusko
                  „Федеративное государство Новороссия“
                  „Federativnoye Gosudarstvo Novorossiya“

                  Oficiálne tlačové správy:
                  http://novorossia.su/official

                  24. mája 2014 tzv. Donecká ľudová republika a Luhanská ľudová republika podpísali dohodu o vytvorení neuznaného tzv. Federálneho štátu Novorusko.
                  Je to v rozpore s ukrajinskou ústavou, a tým aj s medzinárodným právom, čím sa ohrozuje územná celistvosť, zvrchovanosť a nezávislosť Ukrajiny.

                  25.7.2014

                  4.

                  Medzinárodný zväz verejných združení „Veľké donské vojsko“
                  Международный Союз Общественных Объединений
                  „Всевеликое Войско Донское“

                  Oficiálna stránka:
                  http://vvd2003.narod.ru/
                  Telefónne číslo:
                  +7-8-908-178-65-57
                  Sociálne médiá:
                  Kozácka národná garda
                  http://vk.com/kazak_nac_guard
                  Adresa: 346465 Russia Rostov Region. October (C) District. St Zaplavskaya. Str Shosseynaya 1

                  „Veľké donské vojsko“ zriadilo Kozácku národnú gardu zodpovednú za boj proti ukrajinským vládnym silám na východe Ukrajiny, čím narúša územnú celistvosť, zvrchovanosť a nezávislosť Ukrajiny a ohrozuje stabilitu alebo bezpečnosť Ukrajiny.
                  Spolupracuje s Nikolajom KOZICINOM, ktorýje veliteľom kozáckych síl a je zodpovedný za velenie separatistom na východe Ukrajiny, ktorí bojujú proti ukrajinským vládym silám.

                  25.7.2014

                  5.

                  „Sobol“
                  „СОБОЛЬ“

                  Oficiálna stránka:
                  http://soboli.net
                  Sociálne médiá:
                  http://vk.com/sobolipress
                  Telefónne číslo:
                  (0652) 60-23-93.
                  E-mail: SoboliPress@gmail.com
                  Adresa: Crimea, Simferopol, str. Kiev, 4 (area bus station „Central“).

                  Radikálna polovojenská organizácia zodpovedná za otvorené podporovanie použitia sily na ukončenie kontroly Ukrajiny na Kryme, čím narúša územnú celistvosť, zvrchovanosť a nezávislosť Ukrajiny.
                  Zodpovedná za výcvik separatistov na boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.

                  25.7.2014

                  6.

                  Tzv. Luhanská garda
                  „Луганская гвардия“

                  Sociálne médiá:
                  https://vk.com/luguard
                  http://vk.com/club68692201

                  Luhanská domobrana zodpovedná za výcvik separatistov na boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.
                  Spolupracuje s Germanom PROPOKIVOM, aktívnym vodcom, ktorý je zodpovedný za účasť na obsadení budovy luhanskej regionálnej kancelárie Ukrajinskej bezpečnostnej služby a ktorý z obsadenej budovy nahral video odkaz prezidentovi Putinovi a Rusku.

                  25.7.2014

                  7.

                  Tzv. Juhovýchodná armáda
                  „Армии Юго-Востока“

                  Verbovanie:
                  http://lugansk-online.info/statements
                  Sociálne médiá:
                  http://vk.com/lugansksbu

                  Nezákonná separatistická ozbrojená skupina, ktorá sa považuje za jednu z najdôležitejších na východe Ukrajiny.
                  Zodpovedná za obsadenie budovy Bezpečnostnej služby v Luhanskej oblasti. Dôstojník vo výslužbe.
                  Spolupracuje s Valerijom BOLOTOVOM, ktorý je jedným z vodcov skupiny.
                  Spolupracuje s Vasylom NIKITINOM zodpovedným za separatistické „vládne“ aktivity tzv. vlády Luhanskej ľudovej republiky.

                  25.7.2014

                  8.

                  Tzv. „Donbaská ľudová milícia“
                  „Нарóдное ополчéние Донбáсса“

                  Sociálne médiá:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  E-mail: voenkom.dnr@mail.ru
                  mobilisation@novorossia.co
                  Dobrovoľní telefonisti v Rusku:
                  +7 (926) 428-99-51
                  +7 (967) 171-27-09
                  alebo e-mail: novoross24@mail.ru
                  Adresa: Donetsk. Prospect Zasyadko.13

                  Nezákonná separatistická ozbrojená skupina zodpovedná za boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.
                  Táto ozbrojená skupina okrem iného získala začiatkom apríla 2014 kontrolu nad niekoľkými vládnymi budovami na východe Ukrajiny, čím narušila územnú celistvosť, zvrchovanosť a nezávislosť Ukrajiny.
                  Jej bývalý vodca Pavel
                  Gubarev je zodpovedný za obsadenie budovy regionálnej vlády v Donecku zo strany proruských síl; sám sa vyhlásil za „ľudového gubernátora“.

                  25.7.2014

                  9.

                  „Batalión Východ“
                  „батальоны Восток“

                  Sociálne médiá:
                  http://vk.com/patriotic_forces_of_donbas

                  Nezákonná separatistická ozbrojená skupina, ktorá sa považuje za jednu z najdôležitejších na východe Ukrajiny.
                  Zodpovedná za boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny.
                  Pokúsila sa o obsadenie doneckého letiska.

                  25.7.2014

      III.   Subjekty, ktorých vlastníctvo sa previedlo v rozpore s ukrajinským právom

                  Meno/názov

                  Identifikačné údaje

                  Odôvodnenie

                  Dátum zaradenia na zoznam

                  1.

                  Štátny trajektový podnik „Kerčská preprava“
                  Государственная судоходная компания „Керченская паромная переправа“
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  Kód: 14333981

                  Vlastníctvo tohto subjektu sa previedlo v rozpore s ukrajinským právom. „Krymský parlament“ prijal 17. 3. 2014 uznesenie č. 1757-6/14 o znárodnení niektorých spoločností pratriacich urkajinským ministerstvám infraštruktúry alebo poľnohospodárstva a Prezídium Krymského parlamentu prijalo 24. 3. 2014 rozhodnutie č. 1802-6/14 o štátnom trajektovom podniku „Kerčská preprava“, ktorým vyhlásilo vyvlastnenie majetku štátneho trajektového podniku „Kerčská preprava“ v mene „Krymskej republiky“. Krymské „orgány“ teda de facto podnik skonfiškovali.

                  25.7.2014

                  2.

                  Štátny podnik „Komerčný námorný prístav Sevastopol“
                  Государственное предприятие „Севастопольский морской торговый порт“
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  Kód: 01125548

                  Vlastníctvo tohto subjektu sa previedlo v rozpore s ukrajinským právom. „Krymský parlament“ prijal 17. 3. 2014 uznesenie č. 1757-6/14 o znárodnení niektorých spoločností pratriacich urkajinským ministerstvám infraštruktúry alebo poľnohospodárstva, ktorým vyhlásil vyvlastnenie majetku štátneho podniku „Komerčný námorný prístav Sevastopol“ v mene „Krymskej republiky“. Krymské „orgány“ teda de facto podnik skonfiškovali. Z hľadiska objemu obchodu ide o najväčší komerčný námorný prístav na Kryme.

                  25.7.2014

                  3.

                  Štátny podnik „Komerčný námorný prístav Kerč“
                  Государственное предприятие „Керченский морской торговый порт“
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Autonomous Republic of Crimea,
                  (98312, Автономная Республика Крым, г. Керчь, ул. Кирова, 28)
                  Kód: 01125554

                  Vlastníctvo tohto subjektu sa previedlo v rozpore s ukrajinským právom „Krymský parlament“ prijal 17. 3. 2014 uznesenie č. 1757-6/14 o znárodnení niektorých spoločností pratriacich urkajinským ministerstvám infraštruktúry alebo poľnohospodárstva a 26. 3. 2014 rezolúciu č. 1865-6/14 o štátnom podniku „Krymské námorné prístavy“ („О Государственном предприятии ‚Крымские морские порты‘), ktorou vyhlásil vyvlastnenie majetku štátneho podniku ‚Komerčný námorný prístav Kerč‘ v mene ‚Krymskej republiky‘“. Krymské „orgány“ teda de facto podnik skonfiškovali. Z hľadiska objemu obchodu ide o druhý najväčší komerčný námorný prístav na Kryme.

                  25.7.2014

                  4.

                  Štátny podnik „Universal -Avia“
                  Государственном предприятии „Универсал-Авиа“
                  Gosudarstvenoye predpriyatiye
                  „Universal-Avia“

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Vlastníctvo tohto subjektu sa previedlo v rozpore s ukrajinským právom. Prezídium Krymského parlamentu prijalo 24. 3. 2014 rozhodnutie č. 1794-6/14 o štátnom podniku „Gosudarstvenoye predpriyatiye Universal-Avia“ („О Государственном предприятии ‚Универсал-Авиа‘), ktorým vyhlásilo vyvlastnenie majetku štátneho podniku ‚Universal-Avia‘ v mene ‚Krymskej republiky‘“. Krymské „orgány“ teda de facto podnik skonfiškovali.

                  25.7.2014

                  5.

                  Stredisko „Nižňaja Oreanda“
                  Санаторий „Нижняя Ореанда“

                  Resort „Nizhnyaya Oreanda“, 08655, Yalta, Oreanda
                  (08655, г.Ялта, пгт. Ореанда, Санаторий „Нижняя Ореанда“)

                  Vlastníctvo tohto subjektu sa previedlo v rozpore s ukrajinským právom. Prezídium Krymského parlamentu prijalo 21. marca rozhodnutie č. 1767-6/14 o otázke vytvorenia Združenia sanatórií a stredísk, ktorým vyhlásilo vyvlastnenie majetku strediska „Nižňaja Oreanda“ v mene „Krymskej republiky“. Krymské „orgány“ teda de facto stredisko skonfiškovali.

                  25.7.2014

                  6.

                  Krymský podnik „Azovský destilačný závod“
                  Крымское республиканское предприятие „Азовский ликероводочный Завод“
                  Azovsky likerovodochny zavod

                  40 Zeleznodorozhnaya str., 96178 town of Azov, Jankoysky district
                  (Джанкойский район, пгт Азовское, ул. Железнодорожная, 40)
                  Kód: 01271681

                  Vlastníctvo tohto subjektu sa previedlo v rozpore s ukrajinským právom. Prezídium Krymského parlamentu prijalo 9. apríla rozhodnutie č. 1991-6/14 o zmene uznesenia Štátnej rady Krymskej republiky č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území Krymskej republiky, ktorým vyhlásilo vyvlastnenie majetku podniku „Azovsky likerovodočny zavod“ v mene „Krymskej republiky“. Krymské „orgány“ teda de facto podnik skonfiškovali.

                  25.7.2014

                  7.

                  Štátny koncern „Národné združenie výrobcov ‚Massandra‘“
                  Национальное производственно-аграрное объединение „Массандра“
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 city of Yalta
                  (98600, г. Ялта, пгт Массандра, ул. Мира, д. 6)
                  Kód: 00411890

                  Vlastníctvo tohto subjektu sa previedlo v rozpore s ukrajinským právom. Prezídium Krymského parlamentu prijalo 9. apríla rozhodnutie č. 1991-6/14 o zmene uznesenia Štátnej rady Krymskej republiky č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území Krymskej republiky, ktorým vyhlásilo vyvlastnenie majetku štátneho koncernu „Národné združenie výrobcov ‚Massandra‘ v mene ‚Krymskej republiky‘“. Krymské „orgány“ teda de facto koncern skonfiškovali.

                  25.7.2014

                  8.

                  „Štátny podnik ‚Magarač‘ národného ústavu pre vinohradníctvo a víno“
                  Государственное предприятие Агрофирма „Магарач“ Национального института винограда и вина „Магарач“
                  Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“

                  9 Chapayeva str., 98433 Vilino, Bakhchisarayski district,
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Kód: 31332064

                  Vlastníctvo tohto subjektu sa previedlo v rozpore s ukrajinským právom. Prezídium Krymského parlamentu prijalo 9. apríla rozhodnutie č. 1991-6/14 o zmene uznesenia Štátnej rady Krymskej republiky č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území Krymskej republiky, ktorým vyhlásilo vyvlastnenie majetku štátneho podniku „Gosudarstvenoye predpriyatiye ‚Agrofirma Magarač‘ nacionalnogo instituta vinograda i vina ‚Magarač‘ v mene ‚Krymskej republiky‘“. Krymské „orgány“ teda de facto podnik skonfiškovali.

                  25.7.2014

                  9.

                  Štátny podnik „Závod šumivého vína Novy Svet“
                  Государственное предприятиеЗавод шампанских вин „Новый свет“
                  Gosudarstvenoye predpriyatiye „Zavod shampanskykh vin Novy Svet“

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Kód: 00412665

                  Vlastníctvo tohto subjektu sa previedlo v rozpore s ukrajinským právom. Prezídium Krymského parlamentu prijalo 9. apríla rozhodnutie č. 1991-6/14 o zmene uznesenia Štátnej rady Krymskej republiky č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území Krymskej republiky, ktorým vyhlásilo vyvlastnenie majetku štátneho podniku „Zavod šampanskych vin Novy Svet“ v mene „Krymskej republiky“. Krymské „orgány“ teda de facto podnik skonfiškovali.

                  25.7.2014


title: Rozhodnutie Európskeho parlamentu (EÚ, Euratom) 2017/1611 z 27. apríla 2017 o absolutóriu za plnenie rozpočtu Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2015

text:
               29.9.2017

               SK

               Úradný vestník Európskej únie

               L 252/105

         ROZHODNUTIE EURÓPSKEHO PARLAMENTU (EÚ, Euratom) 2017/1611
   z 27. apríla 2017
   o absolutóriu za plnenie rozpočtu Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2015
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2015 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2015 [COM(2016)475 – C8-0269/2016] (2),

               —

               so zreteľom na konečnú ročnú účtovnú závierku Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2015 (3),

               —

               so zreteľom na správu Komisie o následných opatreniach k udeleniu absolutória za rozpočtový rok 2014 [COM(2016)674] a na sprievodné pracovné dokumenty útvarov Komisie [SWD(2016)338, SWD(2016)339],

               —

               so zreteľom na výročnú správu Komisie o vnútorných auditoch vykonaných v roku 2015 pre orgán udeľujúci absolutórium [COM(2016)628] a sprievodný pracovný dokument útvarov Komisie [SWD(2016)322],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre spotrebiteľov, zdravie, poľnohospodárstvo a potraviny za rozpočtový rok 2015 spolu s odpoveďami agentúry (4),

               —

               so zreteľom na vyhlásenie o vierohodnosti (5) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória výkonným agentúram za plnenie rozpočtu za rozpočtový rok 2015 (05874/2017 – C8-0038/2017),

               —

               so zreteľom na články 317, 318 a 319 Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva (8), stanovuje vzorové finančné nariadenie pre výkonné agentúry, a najmä na jeho článok 66 prvý a druhý odsek,

               —

               so zreteľom na vykonávacie rozhodnutie Komisie 2013/770/EÚ zo 17. decembra 2013, ktorým sa zriaďuje Výkonná agentúra pre spotrebiteľov, zdravie a potraviny a zrušuje rozhodnutie 2004/858/ES (9),

               —

               so zreteľom na vykonávacie rozhodnutie Komisie 2014/927/EÚ zo 17. decembra 2014, ktorým sa mení vykonávacie rozhodnutie 2013/770/EÚ s cieľom transformovať Výkonnú agentúru pre spotrebiteľov, zdravie a potraviny na Výkonnú agentúru pre spotrebiteľov, zdravie, poľnohospodárstvo a potraviny (10),

               —

               so zreteľom na článok 93 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanoviská iných príslušných výborov (A8-0150/2017),

               A.

               keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie Komisia plní rozpočet v spolupráci s členskými štátmi, na vlastnú zodpovednosť, v súlade so zásadami riadneho finančného hospodárenia,

               1.

               udeľuje riaditeľke Výkonnej agentúry pre spotrebiteľov, zdravie, poľnohospodárstvo a potraviny absolutórium za plnenie rozpočtu výkonnej agentúry za rozpočtový rok 2015;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2015, oddiel III – Komisia a výkonné agentúry, ako aj vo svojom uznesení z 27. apríla 2017 o osobitných správach Dvora audítorov v súvislosti s udelením absolutória Komisii za rozpočtový rok 2015 (11);

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2015, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľke Výkonnej agentúry pre spotrebiteľov, zdravie, poľnohospodárstvo a potraviny, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ L 69, 13.3.2015.

      (2)  Ú. v. EÚ C 380, 14.10.2016, s. 1.

      (3)  Ú. v. EÚ C 417, 11.11.2016, s. 2.

      (4)  Ú. v. EÚ C 449, 1.12.2016, s. 41.

      (5)  Ú. v. EÚ C 380, 14.10.2016, s. 147.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 341, 18.12.2013, s. 69.

      (10)  Ú. v. EÚ L 363, 18.12.2014, s. 183.

      (11)  Prijaté texty, P8_TA(2017)0144 (pozri stranu 66 tohto úradného vestníka).


title: Rozhodnutie Európskeho parlamentu (EÚ) 2017/1722 z 27. apríla 2017 o účtovnej závierke Agentúry Európskej únie pre základné práva za rozpočtový rok 2015

text:
               29.9.2017

               SK

               Úradný vestník Európskej únie

               L 252/323

         ROZHODNUTIE EURÓPSKEHO PARLAMENTU (EÚ) 2017/1722
   z 27. apríla 2017
   o účtovnej závierke Agentúry Európskej únie pre základné práva za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2015 spolu s odpoveďami agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0050/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (4), a najmä na jeho článok 21,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0146/2017),

               1.

               schvaľuje účtovnú závierku Agentúry Európskej únie pre základné práva za rozpočtový rok 2015;

               2.

               poveruje svojho predsedu, aby postúpil toto rozhodnutie riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 203.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 53, 22.2.2007, s. 1.

      (5)  Ú. v. EÚ L 328, 7.12.2013, s. 42.


title: Rozhodnutie Súdneho dvora o podávaní a doručovaní procesných písomností prostredníctvom e-EFTACourt

text:
               9.3.2017

               SK

               Úradný vestník Európskej únie

               C 73/18

         ROZHODNUTIE SÚDNEHO DVORA
   o podávaní a doručovaní procesných písomností prostredníctvom e-EFTACourt
   (2017/C 73/09)
   SÚDNY DVOR,
   so zreteľom na rokovací poriadok a, najmä na druhý pododsek jeho článku 32 ods. 5,
   keďže:
   […] Súdny dvor môže určiť rozhodnutím podmienky, za ktorých je podanie zaslané do kancelárie Súdu elektronicky považované za originál tohto podania. […],
   ROZHODOL TAKTO:
   Článok 1
   Podľa podmienok stanovených týmto rozhodnutím možno procesné písomnosti podávať a doručovať elektronicky, a to prostredníctvom aplikácie informačných technológií známej ako „e-EFTACourt“.
   Článok 2
   Na používanie tejto aplikácie je potrebná osobná identifikácia a heslo používateľa.
   Článok 3
   Procesná písomnosť podaná prostredníctvom aplikácie e-EFTACourt sa na účely článku 32 ods. 1 prvého pododseku rokovacieho poriadku považuje za originál tejto písomnosti, pokiaľ na účely jej podania bola použitá identifikácia používateľa a heslo, ktoré patrí zástupcovi účastníka konania. Takáto identifikácia predstavuje podpis na príslušnom dokumente.
   Článok 4
   K písomnosti podanej prostredníctvom e-EFTACourt musia byť pripojené prílohy v nej uvedené a zoznam týchto príloh.
   V prípade písomnosti podanej prostredníctvom aplikácie e-EFTACourt ani jej príloh nie je nutné podávať ich overené kópie.
   Článok 5
   Na účely článku 32 ods. 2 rokovacieho poriadku sa procesná písomnosť považuje za podanú v okamihu, keď podanie tejto písomnosti validuje zástupca účastníka konania.
   Rozhodným časom je čas v Luxemburskom veľkovojvodstve.
   Článok 6
   Procesné písomnosti vrátane rozsudkov a uznesení sú zástupcom účastníkov konania doručované prostredníctvom aplikácie e-EFTACourt, pokiaľ títo zástupcovia tento spôsob doručovania výslovne akceptujú, alebo pokiaľ v rámci konania vyjadria s týmto spôsobom doručovania súhlas tým, že procesnú písomnosť podajú prostredníctvom aplikácie e-EFTACourt.
   Procesné písomnosti sú prostredníctvom aplikácie e-EFTACourt doručované takisto štátom, ktoré sú stranami Dohody o Európskom hospodárskom priestore, Dozornému úradu EZVO a orgánom, inštitúciám alebo iným subjektom Únie, pokiaľ tento spôsob doručovania akceptujú.
   Článok 7
   O doručení písomností prostredníctvom aplikácie e-EFTACourt je ich zamýšľaným príjemcom uvedeným v článku 6 zasielané oznámenie formou e-mailu.
   Procesná písomnosť je doručená v okamihu, keď jej zamýšľaný príjemca (zástupca alebo jeho asistent) požiada o prístup k tejto písomnosti. Ak nie je žiadosť o prístup k písomnosti podaná, považuje sa písomnosť za doručenú uplynutím siedmeho dňa nasledujúceho po dni, keď bolo e-mailom odoslané príslušné oznámenie.
   Ak je účastník konania zastupovaný viac než jedným zástupcom či advokátom, vychádza sa pri počítaní lehôt z okamihu, keď bola podaná prvá žiadosť o prístup.
   Rozhodným časom je čas v Luxemburskom veľkovojvodstve.
   Článok 8
   Tajomník vypracuje podmienky používania aplikácie e-EFTACourt a zabezpečí ich dodržiavanie. Použitie aplikácie e-EFTACourt, ktoré je s týmito podmienkami v rozpore, môže mať za následok deaktiváciu dotyčného účtu.
   Súdny dvor príjme nevyhnutné opatrenia na ochranu aplikácie e-EFTACourt pred zneužitím alebo používaním v zlej viere.
   Používateľom sú e-mailom oznámené všetky opatrenia prijaté podľa tohto článku, ktoré im bránia používať ich účet.
   Článok 9
   Toto rozhodnutie nadobúda účinnosť dňom nasledujúcim po jeho uverejnení v oddiele EHP a dodatku EHP k Úradnému vestníku Európskej únie.

      Luxemburg 12. decembra 2016


title: 2006/137/ES: Rozhodnutie Rady zo  14. februára 2006  o uzavretí Dohody vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s liehovinami a aromatizovanými nápojmi, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej

text:
               24.2.2006

               SK

               Úradný vestník Európskej únie

               L 54/28

         ROZHODNUTIE RADY
   zo 14. februára 2006
   o uzavretí Dohody vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s liehovinami a aromatizovanými nápojmi, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej
   (2006/137/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku jej článku 300 ods. 2,
   so zreteľom na návrh Komisie,
   keďže:

               (1)

               Dohoda o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej (1) (ďalej len „asociačná dohoda“) bola podpísaná 18. novembra 2002 a nadobudla platnosť 1. marca 2005 (2).

               (2)

               Rada 24. novembra 2005 poverila Komisiu začať rokovania s Čílskou republikou s cieľom zmeniť a doplniť dohodu o obchode s liehovinami a aromatizovanými nápojmi, ktorá je pripojená ako príloha VI (3) (ďalej len „príloha VI“) k asociačnej dohode. Tieto rokovania boli úspešne ukončené.

               (3)

               Dohoda vo forme výmeny listov medzi Európskym spoločenstvom a Čílskou republikou o zmenách a doplneniach prílohy VI by sa mala schváliť,

         ROZHODLA TAKTO:
   Článok 1
   Dohoda vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s liehovinami a aromatizovanými nápojmi, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej, sa týmto schvaľuje v mene Spoločenstva.
   Text dohody vo forme výmeny listov je pripojený k tomuto rozhodnutiu.
   Článok 2
   Komisárka pre poľnohospodárstvo a rozvoj vidieka sa týmto splnomocňuje podpísať dohodu vo forme výmeny listov s cieľom zaviazať Spoločenstvo.

      V Bruseli 14. februára 2006

            Za Radu

            predseda

         K.-H. GRASSER

      (1)  Ú. v. ES L 352, 30.12.2002, s. 3.

      (2)  Ú. v. EÚ L 84, 2.4.2005, s. 21.

      (3)  Ú. v. ES L 352, 30.12.2002, s. 1198.
    ---documentbreak---

               24.2.2006

               SK

               Úradný vestník Európskej únie

               L 54/29

         DOHODA
   vo forme výmeny listov medzi Európskym spoločenstvom a Čílskou republikou o zmenách a doplneniach Dohody o obchode s liehovinami a aromatizovanými nápojmi, ktorá tvorí prílohu Dohody o pridružení medzi Európskym spoločenstvom a jeho členskými štátmi na jednej strane a Čílskou republikou na strane druhej
   V Bruseli
   Vážený pán,
   mám tú česť informovať Vás o zasadaniach spoločného výboru zriadeného v súlade s článkom 17 prílohy VI k asociačnej dohode (dohoda o obchode s liehovinami a aromatizovanými nápojmi). Spoločný výbor odporučil upraviť dohodu o obchode s liehovinami a aromatizovanými nápojmi (ďalej len „príloha VI“) v záujme zohľadnenia vývoja v oblasti právnych predpisov, ku ktorému došlo od prijatia tejto dohody.
   Počas nedávneho zasadnutia spoločného výboru 13. až 14. júna 2005 v Madride sa výbor dohodol na potrebe zmeny a doplnenia dodatkov, ako aj textu dohody s cieľom aktualizovať jej znenie. Mám preto tú česť navrhnúť, aby sa príloha VI zmenila a doplnila tak, ako je uvedené v pripojenom dodatku, s účinnosťou odo dňa podpisu.
   Bola by som Vám zaviazaná, keby ste mohli potvrdiť, že Vaša vláda súhlasí s obsahom tohto listu.
   Prijmite, prosím, výraz mojej najhlbšej úcty.

         V mene Európskeho spoločenstva

      Dodatok
      Príloha VI sa týmto mení a dopĺňa takto:

                  1.

                  V článku 5 sa odsek 2 nahrádza takto:
                  „2.   Názvy uvedené v článku 6 sú vyhradené výlučne pre tie výrobky s pôvodom v zmluvnej strane, na ktoré sa vzťahujú.“

                  2.

                  Článok 7 sa mení a dopĺňa takto:

                              a)

                              Odsek 2 sa nahrádza takto:
                              „2.   Na základe čílskeho registra ochranných známok z 10. júna 2002 sa ochranné známky uvedené v dodatku II A zrušia v prípade používania na vnútornom trhu do 12 rokov a v prípade používania na účely vývozu do piatich rokov odo dňa nadobudnutia platnosti tejto dohody.“

                              b)

                              Za odsek 2 sa vkladá tento odsek:
                              „2a.   Na základe čílskeho registra ochranných známok z 10. júna 2002 sú ochranné známky uvedené v dodatku II B povolené za podmienok ustanovených v tomto dodatku výlučne na účely používania na vnútornom trhu a zrušia sa do 12 rokov odo dňa nadobudnutia platnosti tejto dohody.“

                  3.

                  Článok 8 sa mení a dopĺňa takto:

                              a)

                              Odsek 1 sa nahrádza takto:
                              „1.   Zmluvné strany nemajú na základe registra ochranných známok Čile z 10. júna 2002 vedomosť o iných ochranných známkach okrem tých uvedených v článku 7 ods. 2 a 2a, ktoré by boli zhodné s chráneným označením podľa článku 6, alebo podobné takému chránenému označeniu, alebo by také chránené označenie zahŕňali.“

                              b)

                              Odsek 2 sa nahrádza takto:
                              „2.   Podľa odseku 1 zmluvné strany nemôžu odoprieť právo na používanie ochrannej známky uvedenej v čílskom registri ochranných známok z 10. júna 2002 inej ako ochranné známky, ktoré sú uvedené v článku 7 ods. 2 a 2a, na základe toho, že taká ochranná známka je zhodná s chráneným označením uvedeným v dodatku I alebo je podobná takému chránenému označeniu, alebo také chránené označenie zahŕňa.“

                  4.

                  V článku 17 sa odsek 3 nahrádza takto:
                  „3.   Spoločný výbor predovšetkým vydáva odporúčania na podporu cieľov tejto dohody. Jeho činnosť sa riadi rokovacím poriadkom pre osobitné výbory.“

   V Santiagu de Chile/Bruseli
   Vážená pani,
   mám tú česť potvrdiť dnešným dátumom prijatie Vášho listu tohto znenia:

      „Mám tú česť odvolať sa na zasadania spoločného výboru zriadeného v súlade s článkom 17 prílohy VI k asociačnej dohode (dohoda o obchode s liehovinami a aromatizovanými nápojmi). Spoločný výbor odporučil upraviť dohodu o obchode s liehovinami a aromatizovanými nápojmi (ďalej len „príloha VI“) v záujme zohľadnenia vývoja v oblasti právnych predpisov, ku ktorému došlo od prijatia tejto dohody.
      Počas nedávneho zasadnutia spoločného výboru 13. až 14. júna 2005 v Madride, sa výbor dohodol na potrebe zmeny a doplnenia dodatkov, ako aj textu dohody s cieľom aktualizovať jej znenie. Mám preto tú česť navrhnúť, aby sa príloha VI zmenila a doplnila, tak ako je uvedené v pripojenom dodatku, s účinnosťou odo dňa podpisu.
      Bola by som Vám zaviazaná, keby ste mohli potvrdiť, že Vaša vláda súhlasí s obsahom tohto listu.“

   Mám tú česť Vám oznámiť, že Čílská republika súhlasí s obsahom tohto listu.
   Prijmite, prosím, výraz mojej najhlbšej úcty.

         Za Čílsku republiku


title: 2014/481/EÚ: Rozhodnutie Rady zo 14. júla 2014 o pozícii, ktorá sa má zaujať v mene Európskej únie, pokiaľ ide o účasť v Konzultačnom výbore CARIFORUM – EÚ ustanovenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na strane druhej

text:
               22.7.2014

               SK

               Úradný vestník Európskej únie

               L 216/1

         ROZHODNUTIE RADY
   zo 14. júla 2014
   o pozícii, ktorá sa má zaujať v mene Európskej únie, pokiaľ ide o účasť v Konzultačnom výbore CARIFORUM – EÚ ustanovenom Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na strane druhej

      (2014/481/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (1) (ďalej len „dohoda“) bola podpísaná 15. októbra 2008 a predbežne sa vykonáva od 29. decembra 2008.

               (2)

               V článku 232 ods. 2 dohody sa stanovuje, že Spoločná rada CARIFORUM – EÚ rozhoduje o účasti občianskej spoločnosti v Konzultačnom výbore CARIFORUM – EÚ s cieľom zabezpečiť široké zastúpenie všetkých zainteresovaných strán.

               (3)

               Je dôležité, aby sa zriadili všetky inštitúcie, ktoré sú ustanovené v dohode, a najmä Konzultačný výbor CARIFORUM – EÚ, ktorý ešte stále nebol zvolaný, napriek jeho úlohe pri podpore dialógu, spolupráce a monitorovania podľa tejto dohody.

               (4)

               Európsky hospodársky a sociálny výbor vyjadril svoju pripravenosť pomôcť Konzultačnému výboru CARIFORUM – EÚ tým, že sa postará o výber európskych zástupcov pre tento výbor a že prevezme sekretariát uvedeného výboru v počiatočnom období po jeho zriadení,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie zaujať v súvislosti s prijatím rozhodnutia Spoločnej rady CARIFORUM – EÚ ustanovenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o jej Konzultačný výbor, sa zakladá na návrhu rozhodnutia Spoločnej rady, ktorý je pripojený k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. júla 2014

            Za Radu

            predseda

         M. MARTINA

      (1)  Ú. v. EÚ L 289, 30.10.2008, s. 3.

      NÁVRH
      ROZHODNUTIE SPOLOČNEJ RADY CARIFORUM-EÚ č. …/2014
      z
      zriadenej Dohodou o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane, pokiaľ ide o účasť v Konzultačnom výbore CARIFORUM – EÚ
      SPOLOČNÁ RADA CARIFORUM – EÚ,
      so zreteľom na Dohodu o hospodárskom partnerstve medzi štátmi CARIFORUM-u na jednej strane a Európskym spoločenstvom a jeho členskými štátmi na druhej strane (ďalej len „dohoda“), a najmä na jej článok 232 ods. 2,
      keďže na základe cieľov stanovených v článku 1 dohody a záväzku týkajúceho sa jej monitorovania, ktorý je stanovený v článku 5 dohody, je vhodné rozhodnúť o účasti v Konzultačnom výbore CARIFORUM – EÚ,
      PRIJALA TOTO ROZHODNUTIE:
      Článok 1
      1.   Konzultačný výbor CARIFORUM – EÚ (ďalej len „výbor“) pozostáva zo štyridsiatich (40) stálych zástupcov organizácií občianskej spoločnosti v zložení:

                  a)

                  dvadsaťpäť (25) zástupcov organizácií nachádzajúcich sa v štátoch CARIFORUM-u a

                  b)

                  pätnásť (15) zástupcov organizácií nachádzajúcich sa v Európskej Únii.

            2.   V každej z uvedených skupín zástupcov je vyvážené zastúpenie:

                  a)

                  organizácií zamestnávateľov;

                  b)

                  odborových zväzov;

                  c)

                  iných hospodárskych, sociálnych a mimovládnych organizácií vrátane rozvojových a environmentálnych organizácií a

                  d)

                  akademickej obce.

            3.   Stáli zástupcovia vykonávajú funkciu dva roky. Je potrebné zabezpečiť príslušné odborné znalosti a široké geografické a sektorové zastúpenie.
      4.   Na účely tohto rozhodnutia patria medzi „organizácie občianskej spoločnosti“ inštitúcie, združenia, nadácie, skupiny presadzujúce záujmy a iné subjekty mimovládneho charakteru, ktoré majú neziskové zameranie a ktoré sú schopné poskytovať poradenstvo alebo odborné informácie o záležitostiach, na ktoré sa vzťahuje dohoda, ako aj zástupcovia akademickej obce.
      5.   Organizácia sa považuje za organizáciu nachádzajúcu sa na území štátu CARIFORUM-u alebo Európskej Únie, ak má takáto organizácia na území štátu CARIFORUM-u, resp. na území Európskej Únie svoje sídlo, ako aj centrálne riadenie a kontrolu.
      Článok 2
      1.   Výbor zostavuje Spoločná rada CARIFORUM – EÚ zo zástupcov organizácií občianskej spoločnosti, ktorých vyberá Európska únia a štáty CARIFORUM-u v súlade s článkom 1.
      2.   Spoločná rada CARIFORUM – EÚ môže zoznam členov v prípade potreby upraviť.
      3.   Uvoľnený mandát člena výboru neruší platnosť vytvorenia výboru, ani neobmedzí právo zostávajúcich členov na vykonávanie činnosti.
      4.   Kvórum výboru tvorí väčšina členov vybraných Európskou úniou a väčšina členov vybraných štátmi CARIFORUM-u.
      Článok 3
      Stáli zástupcovia môžu na plnenie svojich úloh v rámci výboru dostávať finančnú pomoc.
      Článok 4
      Každá organizácia, ktorá spĺňa požiadavky článku 232 ods. 1 dohody, sa môže zúčastňovať na zasadnutiach výboru ako pozorovateľ.
      Článok 5
      Európsky hospodársky a sociálny výbor plní úlohy sekretariátu výboru v počiatočnom období, ktoré sa končí 31. decembra 2014. Po tomto období budú ako sekretariát výboru pôsobiť, striedavo na obdobie 12 mesiacov, organizácia alebo subjekt vybraná(-ý) štátmi CARIFORUM-u a následne organizácia alebo subjekt vybraná(-ý) Európskou úniou.
      Článok 6
      Toto rozhodnutie nadobúda účinnosť […]

         V …

               Za Spoločnú radu CARIFORUM – EÚ


title: 2005/675/ES: Rozhodnutie Rady z 20. septembra 2005, ktorým sa vymenúvajú traja členovia a piati náhradníci Výboru regiónov

text:
               1.10.2005

               SK

               Úradný vestník Európskej únie

               L 256/51

      ROZHODNUTIE RADY

   z 20. septembra 2005,
   ktorým sa vymenúvajú traja členovia a piati náhradníci Výboru regiónov
   (2005/675/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh talianskej vlády,
   keďže:

               (1)

               Dňa 22. januára 2002 Rada prijala rozhodnutie 2002/60/ES, ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006 (1).

               (2)

               V dôsledku skončenia funkčného obdobia Francesca STORACEHO, Vita d’AMBROSIA a Raffaela FITTA sa uvoľnili tri miesta členov Výboru regiónov; v dôsledku odstúpenia Giuseppeho CHIARAVALLOTIHO sa uvoľnilo jedno miesta náhradníka Výboru regiónov a v dôsledku skončenia funkčného obdobia Giovanniho PACEA, Filippa BUBBICOA, Giandomenica BARCIHO a Enza GHIGOA sa uvoľnili štyri miesta náhradníkov,

         ROZHODLA TAKTO:
   Článok 1
   Za členov Výboru regiónov sa na zvyšný čas funkčného obdobia, ktoré trvá do 25. januára 2006, vymenúvajú:

               a)

               za členov:

                           Piero MARRAZZO
                           Presidente della Regione Lazio
                           (predseda kraja Latium)
                           ako náhrada za Francesca STORACEHO

                           Gian Mario SPACCA
                           Presidente della Regione Marche
                           (predseda kraja Marche)
                           ako náhrada za Vita d’AMBROSIA

                           Nichi VENDOLA
                           Presidente della Regione Puglia
                           (predseda kraja Puglia)
                           ako náhrada za Raffaela FITTA;

               b)

               za náhradníkov:

                           Mercedes BRESSO
                           Presidente della Regione Piemonte
                           (predsedníčka kraja Piemont)
                           ako náhrada za Enza GHIGA

                           Claudio BURLANDO
                           Presidente della Regione Liguria
                           (predseda kraja Ligúria)
                           ako náhrada za Giandomenica BARCIHO

                           Vito DE FILIPPO
                           Presidente della Regione Basilicata
                           (predseda kraja Basilicata)
                           ako náhrada za Filippa BUBBICA

                           Ottaviano DEL TURCO
                           Presidente della Regione Abruzzo
                           (predseda kraja Abruzzo)
                           ako náhrada za Giovanniho PACEA

                           Agazio LOIERO
                           Presidente della Regione Calabria
                           (predseda kraja Kalábria)
                           ako náhrada za Giuseppeho CHIARAVALLOTIHO

         Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom svojho prijatia.

      V Bruseli 20. septembra 2005

            Za Radu

            predsedníčka

         M. BECKETT

      (1)  Ú. v. ES L 24, 26.1.2002, s. 38.


				|

		52014PC0539

			Návrh ROZHODNUTIE RADY o pozícii, ktorú má Európska únia zaujať v rámci Výboru pre vládne obstarávanie v súvislosti so stiahnutím pripomienok Únie voči vyňatiu troch subjektov z prílohy 3 k dodatku I Japonska k Dohode o vládnom obstarávaní /* COM/2014/0539 final - 2014/0249 (NLE) */

			   	DÔVODOVÁ SPRÁVA
1.           KONTEXT NÁVRHU
V roku 2001 Japonsko informovalo sekretariát
Dohody o vládnom obstarávaní (Agreement on Government Procurement,
ďalej len „dohoda GPA“) o svojom zámere vyňať z rozsahu
pôsobnosti Dohody Svetovej obchodnej organizácie o vládnom obstarávaní tri
japonské železničné spoločnosti pôsobiace na ostrove Honšu – East
Japan Railway Company, Central Japan Railway Company a West Japan Railway
Company, ktorých väčšinovým vlastníkom pôvodne bola japonská vláda.
EÚ spolu s ďalšími stranami
predložili v tom čase námietky voči vyňatiu týchto
spoločností. Ostatné strany svoje námietky stiahli v rokoch 2002 až
2006.
Napriek viacerým konzultáciám, ktoré sa
uskutočnili medzi EÚ a Japonskom, obavy na strane EÚ pretrvávali,
zatiaľ čo všetky ostatné strany dohody GPA svoje námietky stiahli.
Vzhľadom na túto situáciu sa v prílohe 3 k listine záväzkov
Japonska v rámci revidovanej dohody GPA neuvádzajú dané tri
spoločnosti, ale poznámka, podľa ktorej sa tieto spoločnosti
považujú za zahrnuté do rozsahu pôsobnosti prílohy 3, a to až dovtedy, kým
EÚ nestiahne námietku voči ich vyňatiu.
Počas analýzy rozsahu pôsobnosti na
účely dohody o voľnom obchode medzi EÚ a Japonskom sa EÚ
vyjadrila, že vzhľadom na rokovania o dohode o voľnom
obchode týkajúce sa vládneho obstarávania je pripravená stiahnuť námietku
voči vyňatiu uvedených troch japonských spoločností. Tento
prístup zaujala Rada v Pláne pre železničnú a mestskú dopravu,
ktorý potvrdila spolu so smernicami na rokovania.
Vzhľadom na pozitívny vývoj rokovaní
o dohode o voľnom obchode týkajúcich sa obstarávania v oblasti
železníc a najmä na skutočnosť, že Japonsko potvrdilo svoj zámer
podstatne zrevidovať podmienky uplatňovania svojej výhrady z dohody
GPA týkajúcej sa železníc [„doložka o prevádzkovej bezpečnosti“
uvedená v poznámke 4 k prílohe 2 a poznámke 3 písm. a) prílohy 3
Japonska] a podporovať transparentné a nediskriminačné
postupy verejného obstarávania zo strany troch japonských železničných
spoločností pôsobiacich na ostrove Honšu, môže Európska únia stiahnuť
svoje námietky voči vyňatiu týchto spoločností z rozsahu
pôsobnosti dohody GPA vo vzťahu k Japonsku.
2.           PRÁVNE PRVKY NÁVRHU
V dohode GPA z roku 1994, ako aj v revidovanej dohode GPA[1] sa stanovujú
zjednodušené postupy rozhodovania uplatňované v prípade zmeny
zoznamov subjektov jednotlivých zmluvných strán („postupy vynímania zo
zoznamu“). Tieto zmeny sa uskutočňujú prostredníctvom Výboru pre GPA
ako orgánu zodpovedného za vykonávanie dohody GPA. Ak sa v rámci Výboru
pre GPA nevznesie námietka voči navrhovanej zmene, zmeny v listinách
záväzkov zmluvných strán dohody GPA sa akceptujú. Toto rozhodnutie má právne
účinky na príslušné zmluvné strany dohody GPA, keďže sa ním menia
práva a povinnosti strán stanovené v dohode.
V prípade vyňatia uvedených troch železničných
spoločností zo zoznamu, ktoré navrhuje Japonsko, prijali všetky zmluvné
strany – s výnimkou dvoch, ktoré však svoje námietky následne stiahli
prostredníctvom oznámenia – zmenu tým, že sa zdržali oznámenia námietok výboru.
Z toho vyplýva, že všetky zmluvné strany s výnimkou EÚ
zaujali v rámci Výboru pre GPA kladné stanovisko (buď tým, že sa
zdržali vyjadrenia námietok, alebo tým, že svoje námietky stiahli). V podstate
tým prijali zmenu navrhovanú Japonskom. Avšak, vzhľadom na to, že EÚ trvá
na svojej námietke, nie je možné konštatovať, že výbor ako taký danú zmenu
akceptoval. Aby sa tak stalo, musí EÚ v rámci Výboru pre GPA zaujať
kladnú pozíciu, keďže ostatné zmluvné strany tak už urobili.
Znenie revidovanej dohody GPA zahŕňa prechodné ustanovenie,
ktorým sa rieši táto situácia vo Výbore pre GPA. Je uvedené v poznámke 5
prílohy 3 k japonskej listine záväzkov v dodatku I k dohode GPA.
Na základe tejto poznámky sa dané tri železničné spoločnosti považujú
za subjekty, ktoré dočasne spadajú do rozsahu pôsobnosti dohody GPA.
Poznámka však stratí platnosť, keď EÚ oznámi Výboru pre GPA, že svoju
námietku sťahuje. Tým sa zaistila kontinuita medzi udalosťami vo
Výbore pre GPA, ku ktorým došlo v období pred vstupom revidovanej dohody
GPA do platnosti, a udalosťami, ktoré nastali v čase po jej
vstupe do platnosti. Skutočnosť, že ostatné zmluvné strany nemajú
žiadne námietky, bola ďalej potvrdená tým, že tieto strany akceptovali
balík revidovanej dohody GPA prijatý Výborom pre GPA.
Prípadné oznámenie Výboru pre GPA týkajúce sa stiahnutia námietok by sa
preto malo považovať za zmenu pozície EÚ (ktorá doteraz spočívala
v namietaní voči zmene uskutočnenej Japonskom) vo Výbore pre
GPA. Oznámenie EÚ je poslednou požiadavkou, ktorá musí byť splnená, aby sa
postup vo Výbore pre GPA ukončil kolektívnou akceptáciou zmeny
uskutočnenej Japonskom, čo by malo právne účinky pre všetky
zmluvné strany dohody GPA, nielen pre EÚ.
Po prijatí oznámenia EÚ bude daná záležitosť zaradená do programu
zasadnutia Výboru pre GPA. Na tomto zasadnutí by mal Výbor pre GPA v predmetnej
veci vziať na vedomie skutočnosť, že vzhľadom na zmenu
pozície EÚ, pokiaľ ide o uvedené železničné spoločnosti, sa
poznámka 5 prílohy 3 japonskej listiny záväzkov stáva obsolétnou, a vyhlásiť,
že „postup vynímania“ sa skončil. Neskôr by mal výbor dostať od
sekretariátu dohody GPA overenú kópiu prílohy 3 k listine záväzkov
Japonska, ktorá bude odrážať novú situáciu.
V článku 218 ods. 9 Zmluvy o fungovaní Európskej únie
(ďalej len „ZFEÚ“) sa stanovuje, že ak je v rámci orgánu zriadeného
medzinárodnou dohodou potrebné prijať rozhodnutie s právnymi
účinkami, Rada by mala na návrh Komisie prijať rozhodnutie, ktorým sa
určí pozícia, ktorá sa má prijať v mene Únie. Vzhľadom na
vyššie uvedené skutočnosti sa týmto ustanovením spravuje aj stiahnutie
námietok Únie voči vyňatiu daných troch subjektov z prílohy 3
k dodatku I Japonska k Dohode o vládnom obstarávaní, pretože
rozhodnutie sa prijíma v rámci orgánu zriadeného medzinárodnou dohodou,
ktorá má vplyv na práva a povinnosti EÚ.
2014/0249 (NLE)
Návrh
ROZHODNUTIE RADY
o pozícii, ktorú má Európska únia zaujať
v rámci Výboru pre vládne obstarávanie v súvislosti so stiahnutím
pripomienok Únie voči vyňatiu troch subjektov z prílohy 3 k dodatku
I Japonska k Dohode o vládnom obstarávaní
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 207 ods. 4 prvý pododsek
v spojení s jej článkom 218 ods. 9,
so zreteľom na návrh Európskej komisie,
keďže:
(1)       Dňa 29. augusta
2001 dostali zmluvné strany Dohody o vládnom obstarávaní (Agreement on
Government Procurement, ďalej len „dohoda GPA“) oznámenie Japonska
podľa článku XXIV ods. 6 písm. b) dohody GPA z roku 1994 o vyňatí
spoločností East Japan Railway Company, Central Japan Railway Company
a West Japan Railway Company z prílohy 3 k dodatku I Japonska.
(2)       Vzhľadom na určité
počiatočné obavy Európska únia vzniesla 1. októbra 2001
podľa článku XXIV ods. 6 písm. b) dohody GPA z roku 1994
námietky k navrhovaným zmenám oznámeným Japonskom s cieľom
podrobne preskúmať dôvody zamýšľaného vyňatia týchto subjektov.
(3)       Napriek viacerým
konzultáciám, ktoré sa uskutočnili medzi Úniou a Japonskom, Únia na
rozdiel od všetkých ostatných strán, ktoré vzniesli námietky, svoje námietky
nestiahla.
(4)       Táto situácia sa
zohľadnila pri revízii dohody GPA z roku 1994. Japonsko nezahrnulo
tri dotknuté spoločnosti do svojej prílohy 3, ale uviedlo v nej
poznámku, že spoločnosti sa považujú za zahrnuté do jeho prílohy 3
dovtedy, kým Európska únia svoju námietku voči vyňatiu týchto
spoločností nestiahne.
(5)       V rámci analýzy rozsahu
pôsobnosti na účely dohody o voľnom obchode medzi EÚ a Japonskom,
v súlade s prístupom prijatým Radou v súvislosti s Plánom
pre železničnú a mestskú dopravu a bez toho, aby bolo dotknuté
akékoľvek posúdenie stupňa hospodárskej súťaže na japonskom trhu
železničnej dopravy sa Únia vyjadrila, že vzhľadom na rokovania
o dohode o voľnom obchode týkajúce sa vládneho obstarávania je
pripravená stiahnuť námietku voči vyňatiu uvedených troch
japonských spoločností.
(6)       Vzhľadom na to, že
Japonsko potvrdilo svoj zámer podstatne zrevidovať podmienky
uplatňovania doložky o prevádzkovej bezpečnosti stanovenej
v poznámke 4 k prílohe 2 a poznámke 3 písm. a) k prílohe 3
japonskej listiny záväzkov v dodatku I k dohode GPA a podporovať
transparentné a nediskriminačné postupy obstarávania zo strany daných
troch železničných spoločností, Európska únia by mala stiahnuť
svoje námietky voči vyňatiu týchto spoločností.
(7)       Stiahnutie námietok by nemalo
mať vplyv na pozíciu Únie vo Výbore pre GPA v súvislosti s rozhodnutím
o indikatívnych kritériách, na základe ktorých sa preukáže účinné
odstránenie vládnej kontroly alebo vládneho vplyvu nad obstarávaním subjektu,
na ktoré sa vzťahuje dohoda GPA, podľa článku XIX ods. 8
revidovanej dohody GPA, a najmä to, či sú kontrola alebo vplyv vlády
účinne odstránené v prípade, že dotknuté subjekty nepôsobia v konkurenčnom
prostredí.
(8)       Preto je vhodné stanoviť
pozíciu, ktorú má Únia zaujať v rámci výboru WTO pre vládne
obstarávanie v súvislosti so stiahnutím námietok,
PRIJALA TOTO ROZHODNUTIE:
Článok 1
Pozícia, ktorú má Európska únia zaujať
v rámci Výboru pre vládne obstarávanie Svetovej obchodnej organizácie je,
že Európska únia sťahuje námietky voči vyňatiu East Japan
Railway Company, Central Japan Railway Company a West Japan Railway
Company z prílohy 3 k dodatku I Japonska k Dohode o vládnom
obstarávaní.
Článok 2
Toto rozhodnutie nadobúda účinnosť
dňom jeho prijatia.
V Bruseli
                                                                       Za
Radu
                                                                       predseda
[1]               2014/115/EÚ: Rozhodnutie Rady z 2. decembra
2013 o uzavretí Protokolu, ktorým sa mení Dohoda o vládnom
obstarávaní, Ú. v. EÚ L 68, 7.3.2014,
s. 1 – 1.


title: 2008/381/ES: Rozhodnutie Rady zo 14. mája 2008 , ktorým sa zriaďuje Európska migračná sieť

text:
               21.5.2008

               SK

               Úradný vestník Európskej únie

               L 131/7

      ROZHODNUTIE RADY

   zo 14. mája 2008,
   ktorým sa zriaďuje Európska migračná sieť
   (2008/381/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 66,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               V roku 2003 Komisia ustanovila trojročnú prípravnú akciu na zriadenie Európskej migračnej siete (ďalej len „EMS“) s cieľom poskytovať Spoločenstvu a jeho členským štátom objektívne, spoľahlivé a aktuálne údaje v oblasti migrácie.

               (2)

               Vzhľadom na význam monitorovania a analýzy multidimenzionálneho fenoménu migrácie Európska rada na svojom zasadnutí v Solúne v júni 2003 privítala vo svojich záveroch zriadenie EMS a uviedla, že preskúma možnosti vytvorenia trvalej štruktúry v budúcnosti.

               (3)

               Dňa 4. novembra 2004 Európska rada schválila viacročný program na posilnenie priestoru slobody, bezpečnosti a spravodlivosti, známy ako Haagsky program, ktorý vyzýva na rozvoj druhej fázy spoločnej politiky v oblasti azylu, migrácie, víz a hraníc od 1. mája 2004, okrem iného na základe užšej praktickej spolupráce medzi členskými štátmi a lepšej výmeny informácií. V Haagskom programe sa uvádza, že „... Súčasný rozvoj európskej azylovej a migračnej politiky by sa mal zakladať na spoločnej analýze migračných javov zo všetkých ich hľadísk. Je veľmi dôležité posilnenie zhromažďovania, poskytovania, výmeny a účinného využívania aktuálnych informácií a údajov o každom podstatnom vývoji v oblasti migrácie.“

               (4)

               Na účely diskusie s príslušnými zainteresovanými stranami o budúcnosti EMS Komisia prijala 28. novembra 2005 Zelenú knihu o budúcnosti Európskej migračnej siete, ktorá sa na základe hodnotenia fungovania EMS počas prvých rokov prípravného obdobia venovala otázkam, ako je napríklad mandát a budúca štruktúra EMS.

               (5)

               Prostredníctvom verejnej diskusie sa ukázalo, že väčšina zainteresovaných strán podporuje pokračovanie a posilnenie činností EMS a zachovanie pôvodného cieľa siete, t. j. poskytovanie aktuálnych, objektívnych, spoľahlivých a porovnateľných informácií o migrácii a azyle. Takisto sa ukázalo, že väčšina zainteresovaných strán si želá, aby bola EMS naďalej napojená na Komisiu.

               (6)

               EMS by sa mala vyhnúť duplicite činností už existujúcich nástrojov alebo štruktúr Spoločenstva, ktorých cieľom je získavanie a výmena informácií v oblasti migrácie a azylu, a mala by v porovnaní s nimi poskytovať pridanú hodnotu, a to najmä prostredníctvom širokého spektra úloh, intenzívneho zamerania sa na analýzu, väzieb na akademickú obec a sprístupnenia svojich výstupov verejnosti.

               (7)

               Nariadenie Európskeho parlamentu a Rady (ES) č. 862/2007 o štatistike Spoločenstva o migrácii a medzinárodnej ochrane (2) predstavuje medzi inými existujúcimi nástrojmi a štruktúrami významný referenčný rámec fungovania Európskej migračnej siete. Pozornosť by sa mala venovať aj cennej práci vykonanej centrom pre informácie, diskusiu a výmenu v oblasti prekračovania hraníc a prisťahovalectva (Cirefi) a rozhodnutiu Rady 2005/267/ES zo 16. marca 2005 o zriadení bezpečnej webovej informačnej a koordinačnej siete pre služby riadenia migrácie členských štátov (3).

               (8)

               Na dosiahnutie týchto cieľov je potrebná podpora EMS zo strany národných kontaktných bodov v jednotlivých členských štátoch. Na úrovni Spoločenstva by činnosť národných kontaktných bodov mala koordinovať Komisia, ktorej by pomáhal poskytovateľ služieb disponujúci odbornými znalosťami dostatočnými na organizáciu bežnej činnosti EMS vrátane jej systému výmeny informácií.

               (9)

               Na to, aby sa zabezpečila odbornosť potrebná na zvládnutie mnohostranných aspektov migrácie a azylu, by národné kontaktné body mali tvoriť minimálne traja experti, ktorí sú buď jednotlivo, alebo spoločne kompetentní v oblasti tvorby politiky, práva, výskumu a štatistiky. Títo experti môžu pochádzať z orgánov verejnej správy členských štátov alebo z akejkoľvek inej organizácie. Každý národný kontaktný bod by mal ako celok taktiež mať primerané odborné znalosti v oblasti informačných technológií, v zostavovaní systémov spolupráce a sietí s inými vnútroštátnymi organizáciami a subjektmi a v spolupráci v mnohojazyčnom prostredí na európskej úrovni.

               (10)

               Každý národný kontaktný bod by mal zriadiť vnútroštátnu migračnú sieť pozostávajúcu z organizácií a jednotlivcov pôsobiacich v oblasti migrácie a azylu a zahŕňajúcu napríklad univerzity, výskumné organizácie a výskumníkov, vládne, mimovládne a medzinárodné organizácie s cieľom zohľadniť názory všetkých príslušných zainteresovaných strán.

               (11)

               Riadiaci výbor by mal EMS poskytovať politické usmernenie vrátane príspevku k príprave ročného programu činností EMS a jeho schválenia.

               (12)

               Na účely zabezpečenia šírenia informácií, ktoré EMS produkuje vo forme štúdií a správ, by tieto informácie mali byť v čo najväčšom rozsahu prístupné prostredníctvom najmodernejších technológií vrátane príslušnej internetovej stránky.

               (13)

               V prípade, že je to potrebné na dosiahnutie jej cieľov, by EMS mala mať možnosť nadviazať spoluprácu s inými subjektmi pôsobiacimi v oblasti migrácie a azylu. Pri nadväzovaní takýchto vzťahov by sa osobitná pozornosť mala venovať zabezpečeniu dobrej úrovne spolupráce so subjektmi v Dánsku, na Islande, v Nórsku, vo Švajčiarsku, v kandidátskych krajinách, v krajinách, na ktoré sa vzťahuje európska susedská politika, a v Rusku.

               (14)

               Európska migračná sieť je spolufinancovaná z grantov Komisie v súlade s nariadením Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4).

               (15)

               V súvislosti so systémom výmeny informácií EMS by sa mala zohľadniť smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (5) a nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

               (16)

               V súlade s článkom 3 Protokolu o postavení Spojeného kráľovstva a Írska, ktorý tvorí prílohu k Zmluve o Európskej únii a k Zmluve o založení Európskeho spoločenstva, Spojené kráľovstvo oznámilo svoje želanie zúčastniť sa na prijatí a uplatňovaní tohto rozhodnutia.

               (17)

               Írsko sa v súlade s článkami 1 a 2 Protokolu o postavení Spojeného kráľovstva a Írska, ktorý tvorí prílohu k Zmluve o Európskej únii a k Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (18)

               Dánsko sa v súlade s článkami 1 a 2 Protokolu o postavení Dánska, ktorý tvorí prílohu k Zmluve o Európskej únii a k Zmluve o založení Európskeho spoločenstva, nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Predmet a rozsah pôsobnosti
   1.   Týmto sa zriaďuje Európska migračná sieť (ďalej len „EMS“).
   2.   Cieľom EMS je plniť informačné potreby inštitúcií Spoločenstva a orgánov a inštitúcií členských štátov týkajúce sa migrácie a azylu poskytovaním aktuálnych, objektívnych, spoľahlivých a porovnateľných informácií o migrácii a azyle s cieľom podporiť tvorbu politiky v týchto oblastiach v rámci Európskej únie.
   3.   EMS má tiež slúžiť na poskytovanie informácií o týchto otázkach verejnosti.
   Článok 2
   Úlohy
   1.   Na dosiahnutie cieľa uvedeného v článku 1 EMS:

               a)

               zabezpečuje zber a výmenu aktuálnych a spoľahlivých údajov a informácií zo širokého okruhu zdrojov;

               b)

               vykonáva analýzu údajov a informácií uvedených v písmene a) a poskytuje tieto údaje a informácie v ľahko dostupnom formáte;

               c)

               v spolupráci s inými príslušnými orgánmi EÚ prispieva k vypracovaniu ukazovateľov a kritérií, ktoré zlepšia ucelenosť informácií a pomôžu pri rozvoji činností Spoločenstva týkajúcich sa štatistík v oblasti migrácie;

               d)

               vydáva a uverejňuje pravidelné správy o situácii v oblasti migrácie a azylu v Spoločenstve a jeho členských štátoch;

               e)

               vytvára a spravuje internetový systém výmeny informácií, prostredníctvom ktorého sa poskytne prístup k príslušným dokumentom a publikáciám v oblasti migrácie a azylu;

               f)

               zvyšuje informovanosť o svojich činnostiach poskytovaním prístupu k informáciám, ktoré zhromažďuje, a rozširovaním svojich výstupov s výnimkou informácií dôvernej povahy;

               g)

               koordinuje informácie a spolupracuje s ostatnými príslušnými európskymi a medzinárodnými orgánmi.

         2.   EMS zabezpečí, že jej činnosť bude v súlade s príslušnými nástrojmi a štruktúrami Spoločenstva v oblasti migrácie a azylu a bude s nimi koordinovaná.
   Článok 3
   Zloženie
   EMS tvoria:

               —

               národné kontaktné body určené členskými štátmi,

               —

               Komisia.

         Článok 4
   Riadiaci výbor
   1.   EMS je riadená riadiacim výborom, ktorý pozostáva z jedného zástupcu z každého členského štátu a z jedného zástupcu Komisie, ktorým pomáhajú dvaja vedeckí experti.
   2.   Zástupca Komisie je zároveň predsedom riadiaceho výboru.
   3.   Každý člen riadiaceho výboru vrátane predsedu má jeden hlas. Rozhodnutia sa prijímajú dvojtretinovou väčšinou odovzdaných hlasov.
   4.   Zástupca Európskeho parlamentu sa môže zúčastňovať na zasadnutiach riadiaceho výboru ako pozorovateľ.
   5.   Riadiaci výbor predovšetkým:

               a)

               na základe návrhu predsedu prispieva k príprave ročného programu činnosti EMS a schvaľuje ho, a to vrátane predbežnej výšky minimálneho a maximálneho rozpočtu pre každý národný kontaktný bod, ktorá zabezpečí pokrytie základných nákladov vyplývajúcich z riadneho fungovania siete v súlade s článkom 5;

               b)

               hodnotí pokrok dosiahnutý prostredníctvom EMS a v prípade potreby odporúča potrebné opatrenia;

               c)

               najmenej raz za rok predkladá Európskemu parlamentu, Rade, Komisii, Európskemu hospodárskemu a sociálnemu výboru a Výboru regiónov stručnú správu o stave aktuálnych činností EMS a kľúčových zisteniach vyplývajúcich z jeho štúdií;

               d)

               určuje najvhodnejšie strategické vzťahy v rámci spolupráce s ostatnými subjektmi príslušnými v oblasti migrácie a azylu a v prípade potreby schvaľuje administratívne dojednania pre takúto spoluprácu, ako je uvedené v článku 10;

               e)

               poskytuje poradenstvo národným kontaktným bodom týkajúce sa možností zlepšenia ich činnosti a pomáha im prijať potrebné opatrenia v prípade zistenia pretrvávajúcich nedostatkov v práci niektorého národného kontaktného bodu, ktoré môžu mať negatívny vplyv na činnosť EMS.

         6.   Riadiaci výbor prijme svoj rokovací poriadok a zasadá na základe zvolania predsedom najmenej dvakrát ročne.
   Článok 5
   Národné kontaktné body
   1.   Každý členský štát určí jeden subjekt ako národný kontaktný bod. S cieľom uľahčiť prácu EMS a zabezpečiť dosiahnutie jej cieľov členské štáty vezmú v prípade potreby do úvahy potrebu koordinácie medzi ich zástupcom v riadiacom výbore a ich národným kontaktným bodom.
   2.   Národný kontaktný bod tvoria najmenej traja experti. Jeden z týchto expertov, ktorý plní funkciu národného koordinátora, je úradníkom alebo zamestnancom určeného subjektu. Ostatní experti môžu patriť buď k tomuto subjektu, alebo k iným vnútroštátnym alebo medzinárodným organizáciám so sídlom v príslušnom členskom štáte bez ohľadu na to, či tieto organizácie majú verejný, alebo súkromný charakter.
   3.   Každý národný kontaktný bod ako celok disponuje odbornými znalosťami v oblasti azylu a migrácie vzťahujúcej sa na aspekty týkajúce sa tvorby politiky, práva, výskumu a štatistiky.
   4.   Najneskôr tri mesiace od nadobudnutia účinnosti tohto rozhodnutia členské štáty oznámia Komisii, ktorí experti tvoria ich národný kontaktný bod a akým spôsobom národné kontaktné body spĺňajú požiadavky ustanovené v odseku 3.
   5.   Národné kontaktné body vykonávajú úlohy pridelené EMS na vnútroštátnej úrovni, a najmä:

               a)

               poskytujú správy na vnútroštátnej úrovni vrátane správ uvedených v článku 9;

               b)

               prispievajú informáciami na vnútroštátnej úrovni do systému výmeny informácií uvedeného v článku 8;

               c)

               rozvíjajú spôsobilosť vydávať ad hoc žiadosti a rýchlo reagovať na takéto žiadosti od ostatných národných kontaktných bodov;

               d)

               vytvoria vnútroštátnu migračnú sieť pozostávajúcu zo širokého spektra organizácií a jednotlivcov pôsobiacich v oblasti migrácie a azylu, v ktorej majú zastúpenie príslušné zainteresované strany. Členov vnútroštátnej migračnej siete možno požiadať, aby prispeli k činnostiam EMS, najmä so zreteľom na články 8 a 9.

         6.   Experti národného kontaktného bodu sa stretávajú pravidelne s cieľom diskutovať o svojej činnosti, podľa potreby i s členmi vnútroštátnej migračnej siete uvedenej v odseku 5 písm. d), a vzájomne si vymieňať informácie o prebiehajúcich a budúcich činnostiach.
   Článok 6
   Koordinácia
   1.   Komisia koordinuje činnosť EMS aj v súlade s článkom 2 ods. 2 a zabezpečuje, aby EMS adekvátne zohľadňovala politické priority Spoločenstva v oblasti migrácie a azylu.
   2.   Pri organizovaní činností EMS pomáha Komisii poskytovateľ služieb vybraný vo verejnom obstarávaní. Tento poskytovateľ služieb spĺňa požiadavky ustanovené v článku 5 ods. 3, ako aj ďalšie príslušné požiadavky vymedzené Komisiou.
   3.   Pod dohľadom Komisie poskytovateľ služieb okrem iného:

               a)

               zabezpečuje každodennú prevádzku EMS;

               b)

               zriadi a spravuje systém výmeny informácií uvedený v článku 8;

               c)

               koordinuje vstupy od národných kontaktných bodov;

               d)

               pripravuje zasadnutia uvedené v článku 7;

               e)

               pripravuje kompilácie a zhrnutia správ a štúdií uvedené v článku 9.

         4.   Komisia po porade s národnými kontaktnými bodmi a schválení riadiacim výborom prijme ročný program činností EMS v rámci obmedzení všeobecného cieľa a úloh vymedzených v článkoch 1 a 2. V programe sa špecifikujú ciele a tematické priority. Komisia monitoruje uskutočňovanie ročného programu činností a pravidelne podáva riadiacemu výboru správy o fungovaní a vývoji EMS.
   5.   Po poskytnutí poradenstva riadiacim výborom uvedeným v článku 4 ods. 5 písm. e) Komisia prijíma potrebné kroky na základe dohôd o poskytnutí grantov uvedených v odseku 6 tohto článku.
   6.   Komisia na základe ročného programu činností EMS stanovuje predbežné sumy pre granty a zmluvy v rámci rozhodnutia o financovaní podľa článku 75 nariadenia Rady (ES, Euratom) č. 1605/2002.
   7.   Komisia udeľuje prevádzkové granty národným kontaktným bodom, ktoré spĺňajú požiadavky stanovené v článku 5 ods. 2 a 3, na základe individuálnych žiadostí o pridelenie grantu predložených národnými kontaktnými bodmi. Najvyššia miera spolufinancovania Spoločenstvom je stanovená vo výške 80 % celkových oprávnených nákladov.
   8.   V súlade s článkom 113 ods. 2 nariadenia Rady (ES, Euratom) č. 1605/2002 granty v prípade opätovného poskytnutia nepodliehajú zásade postupného znižovania.
   Článok 7
   Zasadnutia
   1.   EMS za normálnych okolností zasadá najmenej päťkrát za rok.
   2.   Každý národný kontaktný bod je na zasadnutí EMS zastúpený minimálne jedným zo svojich expertov. Na zasadnutí sa zúčastňujú najviac traja experti z každého národného kontaktného bodu.
   3.   Zasadnutia EMS zvoláva zástupca Komisie, ktorý im zároveň predsedá.
   4.   Cieľom pravidelných zasadnutí EMS je:

               a)

               umožniť národným kontaktným bodom vzájomnú výmenu znalostí a skúseností, najmä pokiaľ ide o prevádzku EMS;

               b)

               zhodnotiť pokrok v činnosti EMS, najmä pokiaľ ide o prípravu správ a štúdií uvedených v článku 9;

               c)

               vzájomne si vymieňať informácie a názory, najmä pokiaľ ide o štruktúru, organizáciu, obsah dostupných informácií a prístup k týmto informáciám podľa článku 8;

               d)

               poskytovať priestor na prediskutovanie praktických a právnych problémov členských štátov v oblasti migrácie a azylu, najmä prediskutovanie ad hoc žiadostí uvedených v článku 5 ods. 5 písm. c);

               e)

               konzultovať s národnými kontaktnými bodmi ďalší rozvoj ročného programu činností EMS uvedeného v článku 6 ods. 4.

         5.   Experti alebo subjekty, ktoré nie sú členmi EMS, môžu byť prizvaní na zasadnutia EMS v prípade, ak sa ich účasť považuje za žiaducu. Takisto možno zorganizovať spoločné zasadnutia s ostatnými sieťami alebo organizáciami.
   6.   Ak činnosť uvedená v odseku 5 nie je obsiahnutá v ročnom programe činnosti EMS, včas sa oznámi národným kontaktným bodom.
   Článok 8
   Systém výmeny informácií
   1.   V súlade s týmto článkom sa vytvorí internetový systém výmeny informácií prístupný prostredníctvom príslušnej internetovej stránky.
   2.   Obsah systému výmeny informácií je bežne prístupný verejnosti.
   Bez toho, aby bolo dotknuté nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (7), prístup k dôverným informáciám majú iba členovia EMS.
   3.   Systém výmeny informácií pozostáva minimálne z týchto prvkov:

               a)

               prístup k právnym predpisom Spoločenstva a jednotlivých štátov, judikatúre a politickým opatreniam v oblasti migrácie a azylu;

               b)

               vydávanie ad hoc žiadostí podľa článku 5 ods. 5 písm. c);

               c)

               glosár a slovník pre oblasť migrácie a azylu;

               d)

               priamy prístup k všetkým publikáciám EMS, ako aj k správam a štúdiám uvedeným v článku 9 a k pravidelnému informačnému bulletinu;

               e)

               zoznam výskumníkov a výskumných inštitúcií pôsobiacich v oblasti migrácie a azylu.

         4.   Na účel poskytnutia prístupu k informáciám uvedeným v odseku 3 môže EMS podľa potreby pridať adresy ďalších internetových stránok, kde možno nájsť pôvodné informácie.
   5.   Príslušná internetová stránka uľahčuje prístup k porovnateľným iniciatívam, ktorých cieľom je informovať verejnosť o súvisiacich otázkach, a k stránkam obsahujúcim informácie o situácii v oblasti migrácie a azylu v členských štátoch a tretích krajinách.
   Článok 9
   Správy a štúdie
   1.   Každý národný kontaktný bod každoročne poskytuje správu o situácii v oblasti migrácie a azylu v príslušnom členskom štáte, ktorá zahŕňa informácie o politickom vývoji a štatistické údaje.
   2.   V rámci ročného programu činností a na základe jednotných špecifikácií každý národný kontaktný bod vypracuje ďalšie štúdie týkajúce sa špecifických otázok v oblasti migrácie a azylu, ktoré sú potrebné na podporu tvorby politiky.
   Článok 10
   Spolupráca s inými subjektmi
   1.   EMS spolupracuje so subjektmi v členských štátoch alebo v tretích krajinách, vrátane agentúr EÚ a medzinárodných organizácií, pôsobiacimi v oblasti migrácie a azylu.
   2.   Administratívne dojednania o spolupráci uvedenej v odseku 1, ktoré môžu v prípade potreby zahŕňať aj uzatváranie dohôd Komisiou v mene Spoločenstva, podliehajú schváleniu riadiaceho výboru.
   Článok 11
   Rozpočtové prostriedky
   Rozpočtové prostriedky pridelené na činnosti ustanovené v tomto rozhodnutí sa zahrnú do ročných rozpočtových prostriedkov všeobecného rozpočtu Európskej únie. Dostupné ročné rozpočtové prostriedky schvaľuje rozpočtový orgán v rámci limitov rozpočtového rámca.
   Článok 12
   Plnenie rozpočtu
   Komisia vykonáva finančnú podporu Spoločenstva v súlade s nariadením (ES, Euratom) č. 1605/2002.
   Článok 13
   Preskúmanie
   Do troch rokov odo dňa nadobudnutia účinnosti tohto rozhodnutia a následne každé tri roky Komisia predloží Európskemu parlamentu, Rade, Hospodárskemu a sociálnemu výboru a Výboru regiónov správu o rozvoji EMS založenú na externom a nezávislom hodnotení. K správe sa v prípade potreby priložia návrhy na zmeny a doplnenia tohto rozhodnutia.
   Článok 14
   Uverejnenie a dátum uplatňovania
   Toto rozhodnutie sa uplatňuje odo dňa jeho uverejnenia v Úradnom vestníku Európskej únie.
   Článok 15
   Adresáti
   Toto rozhodnutie je určené členským štátom v súlade so Zmluvou o založení Európskeho spoločenstva.

      V Bruseli 14. mája 2008

            Za Radu

            predseda

         A. BAJUK

      (1)  Stanovisko z 10. apríla 2008 (zatiaľ neuverejnené v úradnom vestníku).

      (2)  Ú. v. EÚ L 199, 31.7.2007, s. 23.

      (3)  Ú. v. EÚ L 83, 1.4.2005, s. 48.

      (4)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES) č. 1525/2007 (Ú. v. EÚ L 343, 27.12.2007, s. 9).

      (5)  Ú. v. ES L 281, 23.11.1995, s. 31. Smernica zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).

      (6)  Ú. v. ES L 8, 12.1.2001, s. 1.

      (7)  Ú. v. ES L 145, 31.5.2001, s. 43.


title: Rozhodnutie Rady (EÚ, Euratom) 2016/640 z 21. apríla 2016, ktorým sa vymenúva päť členov Dvora audítorov

text:
               23.4.2016

               SK

               Úradný vestník Európskej únie

               L 108/32

         ROZHODNUTIE RADY (EÚ, Euratom) 2016/640
   z 21. apríla 2016,
   ktorým sa vymenúva päť členov Dvora audítorov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrhy, ktoré predložili Česká republika, Lotyšská republika, Poľská republika, Slovinská republika a Slovenská republika,
   so zreteľom na stanoviská Európskeho parlamentu (1),
   keďže:

               (1)

               Funkčné obdobie Jana KINŠTA, Igorsa LUDBORŽSA, Augustyna KUBIKA, Milana Martina CVIKLA a Ladislava BALKA sa skončí 6. mája 2016.

               (2)

               Je preto potrebné uskutočniť nové vymenovania,

         PRIJALA TOTO ROZHODNUTIE:
   Článok 1
   Za členov Dvora audítorov sa týmto na obdobie od 7. mája 2016 do 6. mája 2022 vymenúvajú:

               —

               Jan GREGOR,

               —

               Mihails KOZLOVS,

               —

               Janusz WOJCIECHOWSKI,

               —

               Samo JEREB,

               —

               Ladislav BALKO.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. apríla 2016

            Za Radu

            predseda

         G.A. VAN DER STEUR

      (1)  Stanoviská z 13. apríla 2016 (zatiaľ neuverejnené v úradnom vestníku).


title: Rozhodnutie výkonného výboru zo 7. októbra 1997 o príspevkoch Islandu a Nórska na náklady inštalácie a prevádzky C.SIS [SCH/Com-ex (97) 18]

text:
Dôležité právne oznámenie

|

41997D0018

Úradný vestník L 239 , 22/09/2000 S. 0441 - 0441

		Rozhodnutie výkonného výboruzo 7. októbra 1997o príspevkoch Islandu a Nórska na náklady inštalácie a prevádzky C.SIS[SCH/Com-ex (97) 18]VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na články 92 a 119 vyššie uvedeného dohovoru,so zreteľom na články 2 a 3 Dohody o spolupráci medzi zmluvnými stranami Schengenskej dohody a Schengenského dohovoru, Islandskou republikou a Nórskym kráľovstvom,ROZHODOL TAKTO:1. Príspevky Islandu a Nórska, ďalej len štáty dohody o spolupráci, na náklady inštalácie a prevádzky C.SIS:Príspevky štátov dohody o spolupráci budú zodpovedať ich podielu na celkovom hrubom domácom produkte zmluvných strán a štátov dohody o spolupráci.Príspevky zmluvných strán budú vypočítané podľa článku 119 ods. 1 Schengenského dohovoru.2. Metóda výpočtu:- príspevky Islandu a Nórska budú vypočítané prostredníctvom porovnania hrubého domáceho produktu všetkých zmluvných strán a štátov dohody o spolupráci.- príspevky od zmluvných strán, ktoré sú členskými štátmi EÚ budú vypočítané na základe zhodnotenia daňového základu pridanej hodnoty podľa článku 119 ods. 1, veta 2 Schengenského dohovoru po odpočítaní príspevkov Islandu a Nórska.3. Termín platby príspevkov severských štátov sa stanoví na 1. januára 1997.Vo Viedni 7. októbra 1997PredsedaK. Schlögl--------------------------------------------------


title: Rozhodnutie Rady z 22. júla 2002 o uzatvorení Dočasnej dohody o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej

text:
Dôležité právne oznámenie

|

32002D0761

Úradný vestník L 262 , 30/09/2002 S. 0001 - 0001

		Rozhodnutie Radyz 22. júla 2002o uzatvorení Dočasnej dohody o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej(2002/761/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 v spojení s prvou vetou prvého pododseku článku 300 ods. 2,so zreteľom na návrh Komisie,keďže:(1) Do nadobudnutia platnosti Európsko-stredomorskej dohody o založení pridruženia medzi Európskym spoločenstvom a jeho členskými štátmi, na jednej strane, a Libanonskou republikou, na strane druhej, podpísanej v mene spoločenstva v Luxemburgu 17. júna 2002, je potrebné v mene Európskeho spoločenstva schváliť Dočasnú dohodu o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej.(2) Dočasná dohoda nahradí príslušné časti Dohody o spolupráci medzi Európskym hospodárskym spoločenstvom a Libanonskou republikou [1], ako aj Dohodu medzi členskými štátmi Európskeho spoločenstva uhlia a ocele a Libanonskou republikou [2], podpísané v Bruseli 3. mája 1997.(3) Dočasná dohoda by sa preto mala schváliť v mene spoločenstva,ROZHODLA TAKTO:Článok 11. Dočasná dohoda o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej, prílohy a protokoly k dohode, ako aj spoločné vyhlásenia a vyhlásenia Európskeho spoločenstva k záverečným aktom sa v mene spoločenstva schvaľujú.2. Texty dokumentov uvedených v odseku 1 tvoria prílohu tohto rozhodnutia.Článok 2Predseda Rady sa týmto poveruje určiť osobu(-y) oprávnenú(-é) uložiť v mene spoločenstva listinu o notifikácii spomenutú v článku 42 ods. 2 dohody.V Bruseli 22. júla 2002Za RadupredsedaP. S. Møller[1] Ú. v. ES L 267, 27.9.1978, s. 2.[2] Ú. v. ES L 316, 12.12.1979, s. 24.--------------------------------------------------